CELEX: 32014D0277
Language: fi
Date: 2014-05-06 00:00:00
Title: 2014/277/EU: Neuvoston päätös, annettu 6 päivänä toukokuuta 2014 , Euroopan unionin ja sen jäsenvaltioiden sekä Kolumbian ja Perun välisellä kauppasopimuksella perustetussa kauppakomiteassa Euroopan unionin puolesta esitettävästä kannasta, joka koskee kauppakomitean työjärjestyksen ja välimiesten työjärjestyksen ja menettelysääntöjen hyväksymistä, välimiesten luetteloiden ja asiantuntijaryhmän asiantuntijoiden luettelon laatimista sekä kauppaa ja kestävää kehitystä käsittelevän asiantuntijaryhmän työjärjestyksen hyväksymistä

15.5.2014   
            
            
               FI
            
            
               Euroopan unionin virallinen lehti
            
            
               L 143/16
            
         NEUVOSTON PÄÄTÖS,
   annettu 6 päivänä toukokuuta 2014,
   Euroopan unionin ja sen jäsenvaltioiden sekä Kolumbian ja Perun välisellä kauppasopimuksella perustetussa kauppakomiteassa Euroopan unionin puolesta esitettävästä kannasta, joka koskee kauppakomitean työjärjestyksen ja välimiesten työjärjestyksen ja menettelysääntöjen hyväksymistä, välimiesten luetteloiden ja asiantuntijaryhmän asiantuntijoiden luettelon laatimista sekä kauppaa ja kestävää kehitystä käsittelevän asiantuntijaryhmän työjärjestyksen hyväksymistä
   
      (2014/277/EU)
   
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto valtuutti 19 päivänä tammikuuta 2009 komission neuvottelemaan monenvälisestä kauppasopimuksesta Euroopan unionin ja sen jäsenvaltioiden puolesta Andien yhteisön jäsenvaltioiden kanssa.
            
         
               (2)
            
            
               Neuvottelut on saatu päätökseen, ja Euroopan unionin ja sen jäsenvaltioiden sekä Kolumbian ja Perun välinen kauppasopimus (1), jäljempänä ’sopimus’, allekirjoitettiin Brysselissä 26 päivänä kesäkuuta 2012.
            
         
               (3)
            
            
               Sopimusta on sen 330 artiklan 3 kohdan nojalla sovellettu väliaikaisesti 1 päivästä maaliskuuta 2013 alkaen Perun osalta ja 1 päivästä elokuuta 2013 alkaen Kolumbian osalta sillä varauksella, että sopimuksen tekeminen saatetaan päätökseen myöhemmin.
            
         
               (4)
            
            
               Sopimuksen 12 artiklalla perustetaan kauppakomitea, jonka tehtävänä on muun muassa varmistaa, että sopimus toimii moitteettomasti.
            
         
               (5)
            
            
               Sopimuksen 13 artiklan 1 kohdan j alakohdassa määrätään, että kauppakomitea hyväksyy oman työjärjestyksensä.
            
         
               (6)
            
            
               Sopimuksen 13 artiklan 1 kohdan h alakohdassa ja 315 artiklassa määrätään, että kauppakomitea hyväksyy ensimmäisessä kokouksessaan välimiesten työjärjestyksen ja menettelysäännöt.
            
         
               (7)
            
            
               Sopimuksen 304 artiklan 1 ja 4 kohdassa määrätään, että kauppakomitea laatii ensimmäisessä kokouksessaan luettelon 25 henkilöstä, jotka voivat toimia välimiehinä, ja lisäluetteloita 12 henkilöstä, joilla on alakohtaista asiantuntemusta sopimuksen soveltamisalaan kuuluvista asioista.
            
         
               (8)
            
            
               Sopimuksen 284 artiklan 3 kohdassa määrätään, että kauppakomitea hyväksyy ensimmäisessä kokouksessaan luettelon vähintään 15 henkilöstä, joilla on asiantuntemusta sopimuksen IX osaston soveltamisalaan kuuluvista asioista, ja jotka voivat toimia asiantuntijaryhmässä.
            
         
               (9)
            
            
               Sopimuksen 284 artiklan 6 kohdassa määrätään, että kauppakomitea hyväksyy ensimmäisessä kokouksessaan asiantuntijaryhmän työjärjestyksen.
            
         
               (10)
            
            
               Unionin olisi määritettävä kantansa kauppakomitean työjärjestyksen ja välimiesten työjärjestyksen ja menettelysääntöjen hyväksymiseen, välimiehinä toimivien henkilöiden luetteloiden sekä niiden henkilöiden luettelon laatimiseen, joilla on asiantuntemusta sopimuksen IX osaston soveltamisalaan kuuluvista asioista, sekä asiantuntijaryhmän työjärjestyksen hyväksymiseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin ja sen jäsenvaltioiden sekä Kolumbian ja Perun välisellä kauppasopimuksella perustetussa kauppakomiteassa Euroopan unionin puolesta esitettävä kanta, joka koskee kauppakomitean työjärjestyksen ja välimiesten työjärjestyksen ja menettelysääntöjen hyväksymistä, välimiehinä toimivien henkilöiden luetteloiden sekä niiden henkilöiden luettelon laatimista, joilla on asiantuntemusta sopimuksen IX osaston soveltamisalaan kuuluvista asioista, ja asiantuntijaryhmän työjärjestyksen hyväksymistä, perustuu tähän päätökseen liitettyihin kauppakomitean päätösluonnoksiin.
   Unionin edustajat kauppakomiteassa voivat sopia kauppakomitean päätösluonnoksiin tehtävistä vähäisistä teknisistä korjauksista ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 6 päivänä toukokuuta 2014.
      
         
            Neuvoston puolesta
         
         
            Puheenjohtaja
         
         G. STOURNARAS
      
   
   
      (1)  EUVL L 354, 21.12.2012, s. 3.
   
      LIITE I
       
      
         LUONNOS
         EU:N SEKÄ KOLUMBIAN JA PERUN KAUPPAKOMITEAN PÄÄTÖS N:o …/2014,
         annettu …,
         Euroopan unionin ja sen jäsenvaltioiden sekä Kolumbian ja Perun välisen kauppasopimuksen 13 artiklan 1 kohdan j alakohdassa tarkoitetun kauppakomitean työjärjestyksen hyväksymisestä
         KAUPPAKOMITEA, joka
         ottaa huomioon Brysselissä 26 päivänä kesäkuuta 2012 allekirjoitetun Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’ (1), ja erityisesti sen 13 artiklan 1 kohdan j alakohdan,
         sekä katsoo seuraavaa:
         
                     (1)
                  
                  
                     Kauppakomitea hyväksyy oman työjärjestyksensä ja valvoo kaikkien sopimuksella perustettujen erityiselinten työtä.
                  
               
                     (2)
                  
                  
                     Kauppakomitealla on yksinoikeus arvioida ja tehdä sopimuksessa esitetyn mukaisesti päätöksiä mistä tahansa kysymyksistä, jotka sopimuksen mukaisesti perustetut erityiselimet ovat antaneet sille käsiteltäväksi,
                  
               ON HYVÄKSYNYT TÄMÄN PÄÄTÖKSEN:
         
                     1.
                  
                  
                     Vahvistetaan liitteenä oleva kauppakomitean työjärjestys.
                  
               
                     2.
                  
                  
                     Tämä päätös tulee voimaan … päivänä …kuuta ….
                  
               
            Tehty [paikka] [aika]
            
               
                  Kauppakomitean puolesta
               
               
                  Kolumbian kauppa-, teollisuus- ja matkailuministeri
               
               
                  Kauppapolitiikasta vastaava Euroopan komission jäsen
               
               
                  Perun ulkomaankauppa- ja matkailuministeri
               
            
         
         
            (1)  EUVL L 354, 21.12.2012, s. 3.
         
            Liite EU:n sekä Kolumbian ja Perun kauppakomitean päätökseen N:o …/2014
            KAUPPAKOMITEAN TYÖJÄRJESTYS
            
               1 artikla
            
            
               Kokoonpano ja puheenjohtaja
            
            
                     
                        1.
                     
                     
                        Kauppakomitea, joka on perustettu Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’ (1), 12 artiklan mukaisesti, suorittaa tehtäviään mainitun sopimuksen 12 artiklan mukaisesti ja vastaa sopimuksen toiminnasta ja asianmukaisesta soveltamisesta.
                     
                  
                     
                        2.
                     
                     
                        Kuten sopimuksen 12 artiklan 1 kohdassa määrätään, kauppakomitea koostuu EU-osapuolen ja kunkin Andien yhteisöön kuuluvan allekirjoittajamaan edustajista.
                     
                  
                     
                        3.
                     
                     
                        Kauppakomitean puheenjohtajana toimii vuorotellen yhden vuoden ajan Kolumbian kauppa-, teollisuus- ja matkailuministeri, Perun ulkomaankauppa- ja matkailuministeri tai kauppapolitiikasta vastaava Euroopan komission jäsen. Ensimmäinen puheenjohtajakausi alkaa kauppakomitean ensimmäisenä kokoontumispäivänä ja päättyy saman vuoden joulukuun 31 päivänä. Puheenjohtaja voi sopimuksen 12 artiklan 2 kohdan mukaisesti järjestää nimeämänsä henkilön edustajakseen.
                     
                  
                     
                        4.
                     
                     
                        Kauppakomitea voi järjestää kokouksia, joihin osallistuvat vain EU-osapuoli ja yksi Andien yhteisöön kuuluva allekirjoittajamaa ja joissa käsitellään asioita, jotka liittyvät yksinomaan niiden kahdenvälisiin suhteisiin tai jotka on annettu kauppakomitean käsiteltäviksi sen jälkeen, kun niistä on keskusteltu sellaisen erityiselimen kokouksessa, johon ainoastaan nämä kaksi osapuolta ovat osallistuneet. Tällaisten kokousten puheenjohtajina toimivat yhdessä EU-osapuoli ja asianomainen Andien yhteisöön kuuluva allekirjoittajamaa. Toiset Andien yhteisöön kuuluvat allekirjoittajamaat voivat osallistua tällaisiin kokouksiin, jos EU-osapuoli ja asianomainen Andien yhteisöön kuuluva allekirjoittajamaa antavat tähän etukäteen suostumuksensa.
                     
                  
                     
                        5.
                     
                     
                        Työjärjestyksen viittaus ’osapuoliin’ on sopimuksen 6 artiklan määritelmän mukainen.
                     
                  
               2 artikla
            
            
               Edustus
            
            
                     
                        1.
                     
                     
                        Osapuoli ilmoittaa toisille osapuolille kirjallisesti kauppakomitean jäseniä koskevan luettelon. Jäljempänä 6 artiklassa tarkoitettu kauppakomitean sihteeristö hallinnoi luetteloa.
                     
                  
                     
                        2.
                     
                     
                        Jos osapuoli haluaa käyttää varaedustajaa, sen on ilmoitettava varaedustajansa nimi toisille osapuolille ennen sen kokouksen alkua, jossa tämä toimii sen edustajana. Kauppakomitean jäsenen varaedustajalla on kaikki kyseisen jäsenen oikeudet.
                     
                  
               3 artikla
            
            
               Kokoukset
            
            
                     
                        1.
                     
                     
                        Kauppakomitea kokoontuu kerran vuodessa tai jonkin osapuolen pyynnöstä sopimuksen 12 artiklan 2 kohdan mukaisesti. Kokoukset pidetään vuorotellen Bogotassa, Brysselissä ja Limassa, elleivät osapuolet toisin sovi.
                     
                  
                     
                        2.
                     
                     
                        Osapuolet voivat poikkeuksellisesti niin sopiessaan järjestää kauppakomitean kokouksia millä tahansa sopimillaan teknisillä keinoilla.
                     
                  
                     
                        3.
                     
                     
                        Kauppakomitean kokoukset kutsuu koolle kauppakomitean sihteeristö osapuolten yhteisesti sopimana ajankohtana, yhteisesti sopimassa paikassa. Kauppakomitean sihteeristö toimittaa kauppakomitean jäsenille kokouskutsun viimeistään 28 päivää ennen istunnon alkua, elleivät osapuolet toisin sovi.
                     
                  
               4 artikla
            
            
               Valtuuskunnat
            
            Kauppakomitean jäsenten mukana voi olla virkamiehiä. Valtuuskuntien suunniteltu kokoonpano ilmoitetaan osapuolille ennen kutakin kokousta.
            
               5 artikla
            
            
               Tarkkailijat
            
            Kauppakomitea voi päättää kutsua tarkkailijoita tarpeen vaatiessa.
            
               6 artikla
            
            
               Sihteeristö
            
            Osapuolet nimeävät sopimuksen 16 artiklan mukaisesti koordinaattorit, jotka toimivat yhdessä kauppakomitean sihteeristönä.
            
               7 artikla
            
            
               Asiakirjat
            
            Jos asioiden käsittely kauppakomiteassa perustuu niitä tukeviin asiakirjoihin, kauppakomitean sihteeristö numeroi ja jakaa kyseiset asiakirjat kauppakomitean asiakirjoina.
            
               8 artikla
            
            
               Kirjeenvaihto
            
            
                     
                        1.
                     
                     
                        Kauppakomitean puheenjohtajalle osoitettu kirjeenvaihto toimitetaan kauppakomitean sihteeristölle, joka jakaa ne toisille osapuolille.
                     
                  
                     
                        2.
                     
                     
                        Kauppakomitean puheenjohtajalta lähtevän kirjeenvaihdon toimittaa vastaanottajille kauppakomitean sihteeristö, joka numeroi ja jakaa sen tarpeen mukaan toisille osapuolille.
                     
                  
                     
                        3.
                     
                     
                        Asioissa, jotka liittyvät yksinomaan EU-osapuolen ja yhden Andien yhteisöön kuuluvan allekirjoittajamaan kahdenvälisiin suhteisiin, kirjeenvaihto tapahtuu näiden kahden osapuolen välillä, mutta toiset Andien yhteisöön kuuluvat allekirjoittajamaat pidetään tarpeen mukaan täysin ajan tasalla.
                     
                  
               9 artikla
            
            
               Kokousten esityslista
            
            
                     
                        1.
                     
                     
                        Kauppakomitean sihteeristö laatii jokaista kokousta varten osapuolten tekemien ehdotusten perusteella alustavan esityslistan. Se toimitetaan yhdessä muiden tarvittavien asiakirjojen kanssa kaikille osapuolille viimeistään 14 päivää ennen kokouksen alkamista tämän työjärjestyksen 7 artiklassa tarkoitettuina asiakirjoina.
                     
                  
                     
                        2.
                     
                     
                        Alustavaan esityslistaan sisältyvät asiat, joiden esityslistalle ottamista koskevan pyynnön ja muut tarvittavat asiakirjat osapuoli on toimittanut kauppakomitean sihteeristölle viimeistään 21 päivää ennen kyseisen kokouksen alkua.
                     
                  
                     
                        3.
                     
                     
                        Kauppakomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.
                     
                  
                     
                        4.
                     
                     
                        Kauppakomitean puheenjohtaja voi toisten osapuolten suostumuksella kutsua kokoukseen asiantuntijoita antamaan tietoa erityisaiheista.
                     
                  
                     
                        5.
                     
                     
                        Kauppakomitean puheenjohtaja voi toisten osapuolten suostumuksella lyhentää 1 ja 2 kohdassa mainittuja määräaikoja jonkin erityistapauksen niin edellyttäessä.
                     
                  
               10 artikla
            
            
               Pöytäkirja
            
            
                     
                        1.
                     
                     
                        Kauppakomitean sihteeristö laatii jokaisesta kokouksesta pöytäkirjaluonnoksen tavallisesti 21 päivän kuluessa kokouksen päättymisestä. Ensimmäisen luonnoksen laatii puheenjohtajana toimiva osapuoli 10 päivän kuluessa kokouksen päättymisestä.
                     
                  
                     
                        2.
                     
                     
                        Pöytäkirjaan merkitään yleensä tiivistelmä kustakin esityslistan kohdasta ja yksilöidään tarvittaessa
                        
                                    a)
                                 
                                 
                                    kauppakomitealle toimitetut asiakirjat;
                                 
                              
                                    b)
                                 
                                 
                                    lausumat, jotka kauppakomitean jäsen on pyytänyt kirjattaviksi; ja
                                 
                              
                                    c)
                                 
                                 
                                    eri asiakohdissa hyväksytyt päätökset, annetut suositukset, sovitut kannat ja tehdyt päätelmät.
                                 
                              
                  
                     
                        3.
                     
                     
                        Pöytäkirjassa on myös oltava luettelo kokoukseen osallistuneista kauppakomitean jäsenistä tai heidän varaedustajistaan sekä luettelo heidän mukanaan seuranneiden valtuuskuntien jäsenistä ja mahdollisista tarkkailijoista tai asiantuntijoista.
                     
                  
                     
                        4.
                     
                     
                        Osapuolten on hyväksyttävä pöytäkirja kirjallisesti kokousta seuraavien 28 päivän kuluessa. Pöytäkirjan tultua hyväksytyksi kauppakomitean sihteeristö allekirjoittaa sen alkuperäiskappaleet, ja kukin osapuoli saa yhden alkuperäiskappaleen kyseisestä virallisesta asiakirjasta.
                     
                  
               11 artikla
            
            
               Päätökset ja suositukset
            
            
                     
                        1.
                     
                     
                        Kauppakomitea tekee päätöksiä ja antaa suosituksia yhteisymmärryksessä.
                     
                  
                     
                        2.
                     
                     
                        Kokousten välisenä aikana kauppakomitea voi osapuolten niin sopiessa tehdä päätöksiä ja antaa suosituksia kirjallista menettelyä noudattaen. Tätä varten puheenjohtajan on 8 artiklan mukaisesti toimitettava ehdotusteksti kirjallisesti kauppakomitean jäsenille, ja jäsenillä on 21 päivää aikaa ilmoittaa kaikki siihen haluamansa varaumat ja muutokset.
                        Kirjallisen menettelyn kuluessa kuka tahansa kauppakomitean jäsen voi pyytää kirjallisesti puheenjohtajalta, että ehdotuksesta keskustellaan kauppakomitean seuraavassa kokouksessa. Tällainen pyyntö keskeyttää automaattisesti kirjallisen menettelyn.
                        Ehdotus, josta yksikään osapuoli ei ole esittänyt varaumaa kirjallista menettelyä varten asetetussa määräajassa, katsotaan kauppakomitean hyväksymäksi. Kauppakomitean puheenjohtaja ilmoittaa tämän jälkeen jäsenille sihteeristön kertomuksen saatuaan, että osapuolet ovat antaneet suostumuksensa.
                        Hyväksytyt ehdotukset on toimitettava 8 artiklan nojalla, kun kyseinen määräaika on kulunut umpeen. Hyväksytyt ehdotukset kirjataan seuraavan kokouksen pöytäkirjaan.
                     
                  
                     
                        3.
                     
                     
                        Jos kauppakomitealle on annettu sopimuksen nojalla valtuudet tehdä päätöksiä tai antaa suosituksia, ne otsikoidaan vastaavasti ’päätöksiksi’ tai ’suosituksiksi’. Kauppakomitean sihteeristö antaa kaikille päätöksille ja suosituksille järjestysnumeron, ilmoittaa niiden teko- tai antamispäivän ja antaa niistä aihekuvauksen. Kussakin päätöksessä ilmoitetaan sen voimaantulopäivä.
                     
                  
                     
                        4.
                     
                     
                        Kauppakomitean tekemät päätökset ja antamat suositukset vahvistetaan toimittamalla niistä kullekin osapuolelle kauppakomitean puheenjohtajan allekirjoittama alkuperäiskappale.
                     
                  
               12 artikla
            
            
               Kielet
            
            
                     
                        1.
                     
                     
                        Osapuolten viralliset kielet ovat kauppakomitean virallisia kieliä.
                     
                  
                     
                        2.
                     
                     
                        Jollei toisin päätetä, kauppakomitea tekee tavallisesti ratkaisunsa 1 kohdassa tarkoitetuilla kielillä laadittujen asiakirjojen ja ehdotusten perusteella.
                     
                  
               13 artikla
            
            
               Tiedon julkaiseminen ja luottamuksellisuus
            
            
                     
                        1.
                     
                     
                        Jollei toisin päätetä, kauppakomitean kokoukset eivät ole julkisia.
                     
                  
                     
                        2.
                     
                     
                        Kun jokin osapuoli toimittaa lainsäädännössään luottamuksellisiksi luokiteltuja tietoja kauppakomitealle, erityiskomiteoille, työryhmille tai muille elimille, osapuolten on käsiteltävä kyseisiä tietoja luottamuksellisina sopimuksen 290 artiklan 2 kohdan mukaisesti.
                     
                  
                     
                        3.
                     
                     
                        Kukin osapuoli päättää kauppakomitean päätösten ja suositusten julkaisemisesta omassa virallisessa lehdessään.
                     
                  
               14 artikla
            
            
               Kulut
            
            
                     
                        1.
                     
                     
                        Kukin osapuoli vastaa sille kauppakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
                     
                  
                     
                        2.
                     
                     
                        Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
                     
                  
                     
                        3.
                     
                     
                        Kuluista, jotka aiheutuvat kokousten tulkkauksesta ja asiakirjojen kääntämisestä espanjaksi ja englanniksi tai espanjasta ja englannista, vastaa kokouksen järjestävä osapuoli. Tulkkauksesta ja kääntämisestä muille kielille tai muista kielistä vastaa pyynnön esittänyt osapuoli.
                     
                  
               15 artikla
            
            
               Erityiskomiteat ja työryhmät
            
            
                     
                        1.
                     
                     
                        Kauppakomiteassa perustetut erityiselimet avustavat kauppakomiteaa sen työssä. Jollei sopimuksessa toisin määrätä tai tämä kauppakomitea tai sopimuksella perustettu asianomainen päätöksensä tekevä erityiselin toisin sovi, erityiselimet (eli alakomiteat, työryhmät jne.) soveltavat tätä työjärjestystä soveltuvin osin.
                     
                  
                     
                        2.
                     
                     
                        Kauppakomitealle ilmoitetaan jokaisen erityiselimen nimeämät yhteyspisteet. Kaikki asiaankuuluva kirjeenvaihto, asiakirja-aineisto ja muu kommunikaatio kunkin erityiselimen yhteyspisteiden välillä lähetetään samanaikaisesti kauppakomitean sihteeristölle.
                     
                  
                     
                        3.
                     
                     
                        Kauppakomitea saa kaikissa sääntömääräisissä kokouksissa jokaiselta erityiselimeltä niiden toimintaa koskevat raportit.
                     
                  
                     
                        4.
                     
                     
                        Erityiselin voi sopimuksen mukaisesti vahvistaa oman työjärjestyksensä, josta ilmoitetaan kauppakomitealle.
                     
                  
               16 artikla
            
            
               Työjärjestyksen muuttaminen
            
            Työjärjestystä voidaan muuttaa 11 artiklan määräysten mukaisesti.
            
               (1)  EUVL L 354, 21.12.2012, s. 3.
         
      
   
   
      LIITE II
       
      
         LUONNOS
         EU:N SEKÄ KOLUMBIAN JA PERUN KAUPPAKOMITEAN PÄÄTÖS N:o …/2014,
         annettu …,
         Euroopan unionin ja sen jäsenvaltioiden sekä Kolumbian ja Perun välisen kauppasopimuksen 13 artiklan 1 kohdan h alakohdassa ja 315 artiklassa tarkoitettujen välimiesten työjärjestyksen ja menettelysääntöjen hyväksymisestä
         KAUPPAKOMITEA, joka
         ottaa huomioon Brysselissä 26 päivänä kesäkuuta 2012 allekirjoitetun Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’ (1), ja erityisesti sen 13 artiklan 1 kohdan h alakohdan ja 315 artiklan,
         sekä katsoo seuraavaa:
         
                     (1)
                  
                  
                     Kauppakomitea hyväksyy ensimmäisessä kokouksessaan välimiesten työjärjestyksen ja menettelysäännöt.
                  
               
                     (2)
                  
                  
                     Kauppakomitealla on yksinoikeus arvioida ja tehdä sopimuksessa esitetyn mukaisesti päätöksiä mistä tahansa kysymyksistä, jotka sopimuksen mukaisesti perustetut erityiselimet ovat antaneet sille käsiteltäväksi,
                  
               ON HYVÄKSYNYT TÄMÄN PÄÄTÖKSEN:
         
                     1.
                  
                  
                     Vahvistetaan liitteenä olevat välimiesten työjärjestys ja menettelysäännöt.
                  
               
                     2.
                  
                  
                     Tämä päätös tulee voimaan … päivänä …kuuta ….
                  
               
            Tehty [paikka] [aika]
            
               
                  Kauppakomitean puolesta
               
               
                  Kolumbian kauppa-, teollisuus- ja matkailuministeri
               
               
                  Kauppapolitiikasta vastaava Euroopan komission jäsen
               
               
                  Perun ulkomaankauppa- ja matkailuministeri
               
            
         
         
            (1)  EUVL L 354, 21.12.2012, s. 3.
         
            Liite EU:n sekä Kolumbian ja Perun kauppakomitean päätökseen N:o …/2014
            
               TYÖJÄRJESTYS
            
            
               Yleiset määräykset
            
            
                     
                        1.
                     
                     
                        XII osaston (Riitojen ratkaiseminen) määräysten nojalla tässä työjärjestyksessä tarkoitetaan
                        
                                    a)
                                 
                                 
                                    ’sopimuksella’ Perun ja Kolumbian sekä Euroopan unionin ja sen jäsenvaltioiden välillä 26 päivänä kesäkuuta 2012 Brysselissä allekirjoitettua kauppasopimusta;
                                 
                              
                                    b)
                                 
                                 
                                    ’neuvonantajalla’ henkilöä, jonka riidan osapuoli on palkannut neuvomaan tai avustamaan itseään välimiespaneelimenettelyssä;
                                 
                              
                                    c)
                                 
                                 
                                    ’välimiehellä’ sopimuksen 303 artiklan (Välimiespaneelin asettaminen) mukaisesti asetetun välimiespaneelin jäsentä;
                                 
                              
                                    d)
                                 
                                 
                                    ’avustajalla’ henkilöä, joka välimiehen toimeksiannon mukaisesti suorittaa tutkimuksia tai avustaa välimiestä;
                                 
                              
                                    e)
                                 
                                 
                                    ’valituksen tehneellä osapuolella’ osapuolta, joka pyytää välimiespaneelin asettamista sopimuksen 302 artiklan (Välimiesmenettelyn aloittaminen) mukaisesti;
                                 
                              
                                    f)
                                 
                                 
                                    ’valituksen kohteena olevalla osapuolella’ osapuolta, jonka väitetään rikkovan sopimuksen 299 artiklassa (Soveltamisala) tarkoitettuja määräyksiä;
                                 
                              
                                    g)
                                 
                                 
                                    ’välimiespaneelilla’ sopimuksen 303 artiklan (Välimiespaneelin asettaminen) mukaisesti asetettua välimiespaneelia;
                                 
                              
                                    h)
                                 
                                 
                                    ’osapuolen edustajalla’ riidan osapuolen ministeriön, viraston tai muun julkisen elimen nimeämää työntekijää tai henkilöä;
                                 
                              
                                    i)
                                 
                                 
                                    ’päivällä’ kalenteripäivää;
                                 
                              
                                    j)
                                 
                                 
                                    ’kolmannella osapuolella’ osapuolta, joka ei ole riidan osapuoli mutta joka osallistuu tapauksen mukaisesti neuvotteluihin ja/tai välimiesmenettelyyn XII osaston (Riitojen ratkaiseminen) 301 artiklan (Neuvottelut) 10 kohdan ja/tai 302 artiklan (Välimiesmenettelyn aloittaminen) 4 kohdan mukaisesti.
                                 
                              
                  
                     
                        2.
                     
                     
                        Valituksen kohteena oleva osapuoli vastaa riitojenratkaisumenettelyn logistisesta hallinnosta, erityisesti kokousten järjestämisestä, jollei toisin sovita. Molemmat riidan osapuolet jakavat kuitenkin välimiesmenettelyn järjestelyistä aiheutuvat kustannukset, välimiesten kustannukset mukaan luettuina. Välimiespaneeli voi kuitenkin päättää, että kyseiset hallinnolliset kustannukset, lukuun ottamatta välimiesten kustannuksia, jaetaan eri tavalla ottaen huomioon kukin yksittäinen tapaus ja muut olosuhteet, joiden voidaan katsoa olevan merkitykselliset.
                     
                  
               Ilmoitukset
            
            
                     
                        3.
                     
                     
                        Riidan osapuolten ja välimiespaneelin on toimitettava kaikki pyynnöt, ilmoitukset, kirjalliset lausumat ja muut asiakirjat vastaanottotodistusta vastaan, kirjattuna lähetyksenä, lähettipalvelua käyttäen, faksina, teleksinä tai sähkeenä tai muulla televiestintävälineellä, jolla asiakirjan lähettämisestä jää tosite.
                     
                  
                     
                        4.
                     
                     
                        Riidan kunkin osapuolen on toimitettava riidan toiselle osapuolelle, mahdolliselle riidan kolmannelle osapuolelle ja kullekin välimiehelle jäljennös kaikista sen kirjallisista lausumista. Jäljennös asiakirjasta on toimitettava myös sähköisessä muodossa.
                     
                  
                     
                        5.
                     
                     
                        Kaikki ilmoitukset on osoitettava sopimuksen koordinaattoreille.
                     
                  
                     
                        6.
                     
                     
                        Pyynnöissä, ilmoituksissa, kirjallisissa lausumissa tai muissa välimiespaneelimenettelyyn liittyvissä asiakirjoissa olevat vähäiset kirjoitusvirheet voidaan oikaista toimittamalla uusi asiakirja, johon muutokset on merkitty selvästi.
                     
                  
                     
                        7.
                     
                     
                        Jos asiakirjan toimittamiselle asetettu viimeinen määräpäivä osuu viralliselle juhlapäivälle Kolumbiassa, Perussa tai EU:ssa, asiakirja voidaan toimittaa seuraavana arkipäivänä.
                     
                  
               Välimiesmenettelyn aloittaminen
            
            
                     
                        8.
                     
                     
                        Väittäessään, että jokin toimenpide rikkoo sopimuksen määräyksiä, valituksen tehneen osapuolen on 302 artiklan (Välimiesmenettelyn aloittaminen) 2 kohdan mukaisesti selitettävä, millä tavoin kyseinen toimenpide rikkoo sopimuksen määräyksiä, ja esitettävä selvästi valituksen oikeudelliset perusteet, jotta vastaaja voi esittää puolustuksensa.
                     
                  
               Kolmannet osapuolet
            
            
                     
                        9.
                     
                     
                        Kolmas osapuoli voi sopimuksen 302 artiklan (Välimiesmenettelyn aloittaminen) 4 kohdan mukaisesti esittää kirjallisen pyynnön välimiespaneelille ja toimittaa siitä jäljennöksen riidan osapuolille ja kolmannelle osapuolelle.
                     
                  
                     
                        10.
                     
                     
                        Kolmas osapuoli voi myös osallistua välimiespaneelin kokoukseen (kokouksiin), ja välimiespaneelin on kutsuttava se kirjallisesti esittämään kantansa kokouksen (kokousten) aikana.
                     
                  
               Välimiesten luettelo
            
            
                     
                        11.
                     
                     
                        Kun osapuoli nimeää ehdokkaat välimiesten luetteloon sopimuksen 304 artiklan (Välimiesten luettelo) nojalla, muut osapuolet voivat vastustaa näitä nimeämisiä ainoastaan, jos nimetyt henkilöt eivät täytä sopimuksen 304 artiklan (Välimiesten luettelo) 3 kohdassa eivätkä välimiespaneelin menettelysäännöissä asetettuja vaatimuksia.
                     
                  
                     
                        12.
                     
                     
                        Jos osapuolen nimeämä ehdokas ei ole enää luettelossa, kyseisen osapuolen on nimettävä uusi ehdokas. Jos on kyse ehdokkaista välimiespaneelin puheenjohtajaksi, osapuolten on sovittava korvaavasta ehdokkaasta.
                     
                  
               Välimiespaneelin asettaminen
            
            
                     
                        13.
                     
                     
                        Jos joku välimiespaneelin jäsen valitaan arvalla sopimuksen 303 artiklan (Välimiespaneelin asettaminen) nojalla, molempien riidan osapuolten edustajat kutsutaan asianmukaisesti paikalle, kun arvonta suoritetaan. Arvonta suoritetaan riippumatta siitä, ovatko riidan osapuolet kyseisellä hetkellä paikalla vai eivät, ja viiden päivän kuluessa siitä, kun kauppakomitean puheenjohtaja oli esittänyt välimiehen valintaa koskevan pyynnön.
                     
                  
                     
                        14.
                     
                     
                        Riidan osapuolet ilmoittavat välimiehille heidän nimityksestään.
                     
                  
                     
                        15.
                     
                     
                        Välimiehen, joka on nimitetty sopimuksen 303 artiklassa (Välimiespaneelin asettaminen) vahvistetun menettelyn mukaisesti, on ilmoitettava hyväksyntänsä kauppakomitealle viiden päivän kuluessa siitä päivästä, jona hän sai tiedon nimityksestään.
                     
                  
                     
                        16.
                     
                     
                        Jolleivät riidan osapuolet toisin sovi, nämä osapuolet kokoontuvat välimiespaneelin kanssa seitsemän päivän kuluessa sen asettamisesta määrittääkseen riidan osapuolten tai välimiespaneelin aiheellisiksi katsomat seikat. Jos kauppakomitea ei ole vahvistanut välimiehille maksettavia palkkioita ja kulukorvauksia, tällaiset palkkiot ja kulukorvaukset määritetään WTO:n käytännön mukaisesti.
                     
                  
                     
                        17.
                     
                     
                        
                                    a)
                                 
                                 
                                    Jolleivät riidan osapuolet toisin sovi viiden päivän kuluessa välimiesten valitsemisesta, välimiespaneelin tehtävänä on
                                    ”tarkastella sopimuksen sellaisten asianomaisten määräysten, joihin riidan osapuolet ovat vedonneet, perusteella välimiespaneelin asettamista koskevassa pyynnössä tarkoitettua asiaa ja päättää, onko tarkasteltavana oleva toimenpide sopimuksen 299 artiklassa (Soveltamisala) tarkoitettujen määräysten mukainen, sekä antaa tuomio sopimuksen 307 artiklan (Välitystuomio) mukaisesti.”
                                 
                              
                                    b)
                                 
                                 
                                    Riidan osapuolten on ilmoitettava sovituista tehtävistä välimiespaneelille kahden päivän kuluessa siitä, kun niistä on sovittu.
                                 
                              
                  
               Ensimmäiset lausumat
            
            
                     
                        18.
                     
                     
                        Valituksen tehneen osapuolen on toimitettava ensimmäinen kirjallinen lausumansa 20 päivän kuluessa välimiespaneelin asettamispäivästä. Valituksen kohteena olevan osapuolen on toimitettava kirjallinen vastineensa 20 päivän kuluessa ensimmäisen kirjallisen lausuman toimittamispäivästä.
                     
                  
               Välimiespaneelien toiminta
            
            
                     
                        19.
                     
                     
                        Välimiespaneelin puheenjohtaja toimii puheenjohtajana kaikissa paneelin kokouksissa. Välimiespaneeli voi valtuuttaa puheenjohtajan tekemään hallinnollisia päätöksiä menettelystä.
                     
                  
                     
                        20.
                     
                     
                        Jollei sopimuksessa tai tässä työjärjestyksessä toisin määrätä, välimiespaneeli voi hoitaa tehtäviään erilaisin välinein, kuten puhelimitse, faksitse tai tietokoneyhteyksin.
                     
                  
                     
                        21.
                     
                     
                        Ainoastaan välimiehet voivat osallistua välimiespaneelin päätöksentekoon, mutta välimiespaneeli voi sallia avustajiensa läsnäolon päätöksenteossa.
                     
                  
                     
                        22.
                     
                     
                        Välitystuomioiden laatiminen on yksinomaan välimiespaneelin vastuulla eikä sitä saa siirtää muille.
                     
                  
                     
                        23.
                     
                     
                        Jos ilmenee menettelyihin liittyvä kysymys, josta ei ole määräyksiä sopimuksessa ja sen liitteissä, välimiespaneeli voi hyväksyä asianmukaisen menettelyn, joka on yhteensopiva kyseisten määräysten kanssa.
                     
                  
                     
                        24.
                     
                     
                        Kun välimiespaneeli katsoo, että on tarpeen muuttaa menettelyyn sovellettavaa määräaikaa tai tehdä muita menettelyllisiä tai hallinnollisia mukautuksia, sen on ilmoitettava riidan osapuolille kirjallisesti muutoksen tai mukautuksen syistä ja tarvittavasta määräajasta tai mukautuksesta. Sopimuksen 307 artiklan (Välitystuomio) 2 kohdassa asetettuja määräaikoja ei saa muuttaa.
                     
                  
               Jäävääminen ja erottaminen
            
            
                     
                        25.
                     
                     
                        Riidan osapuolen esittämä pyyntö välimiehen jääväämisestä tai erottamisesta sopimuksen 305 artiklan (Vastustaminen, erottaminen ja korvaaminen) 1 kohdan mukaisesti on tehtävä kirjallisesti, ja sen on sisällettävä ne perusteet ja todisteet, jotka vahvistavat välimiehen olennaisesti rikkoneen menettelysääntöjä. Tämä pyyntö on toimitettava riidan toiselle osapuolelle ja jäljennös siitä kauppakomitealle 10 päivän kuluessa siitä päivästä, jona osapuoli sai todisteita olosuhteista, jotka johtivat välimiehen jääväämistä koskevaan pyyntöön.
                     
                  
                     
                        26.
                     
                     
                        Riidan osapuolten on neuvoteltava keskenään viiden päivän kuluessa pyynnön vastaanottamisesta. Jos osapuolet ovat asiasta yksimielisiä, uusi välimies valitaan sopimuksen 303 artiklassa (Välimiespaneelin asettaminen) määrätyn menettelyn mukaisesti.
                     
                  
                     
                        27.
                     
                     
                        Jos riidan osapuolet eivät pääse sopimukseen tarpeesta erottaa välimies, kumpi tahansa riidan osapuoli voi pyytää siirtämään asian välimiespaneelin puheenjohtajalle, jonka päätös asiassa on lopullinen.
                     
                  
                     
                        28.
                     
                     
                        Jos välimiespaneelin puheenjohtaja tai hänen valtuuttamansa henkilö katsoo, että välimies ei täytä menettelysäännöissä asetettuja vaatimuksia, hänen on valittava uusi välimies arvalla. Jos riidan osapuolet olivat valinneet alkuperäisen välimiehen sopimuksen 303 artiklan (Välimiespaneelin asettaminen) 2 kohdan mukaisesti, hänet korvaava uusi välimies on valittava arvalla sopimuksen 304 artiklassa (Välimiesten luettelo) tarkoitettuun luetteloon sisältyvien sellaisten jäsenten joukosta, joita alkuperäisen välimiehen valinnut osapuoli oli ehdottanut. Jos riidan osapuolet sitä vastoin olivat valinneet alkuperäisen välimiehen sopimuksen 303 artiklan (Välimiespaneelin asettaminen) 5 kohdan mukaisesti, arvonta suoritetaan kaikkien luetteloon sisältyvien jäsenten joukosta. Valinta on soveltuvin osin tehtävä 12 kohdan mukaisesti ja viiden päivän kuluessa siitä päivästä, jona pyyntö on toimitettu välimiespaneelin puheenjohtajalle.
                     
                  
                     
                        29.
                     
                     
                        Jos riidan osapuolet eivät pääse sopimukseen tarpeesta korvata välimiespaneelin puheenjohtaja, kumpi tahansa riidan osapuoli voi pyytää, että asian käsittely annetaan jollekin niistä jäljellä olevista henkilöistä, jotka on valittu toimimaan puheenjohtajana sopimuksen 304 artiklan (Välimiesten luettelo) 1 kohdan mukaisesti. Kauppakomitean puheenjohtaja tai puheenjohtajan valtuuttama henkilö valitsee kyseisen henkilön arvalla. Valinta on tehtävä 12 kohdan mukaisesti ja viiden päivän kuluessa siitä päivästä, jona pyyntö on toimitettu kauppakomitean puheenjohtajalle. Tämän henkilön tekemä päätös siitä, onko puheenjohtaja tarpeen korvata, on lopullinen.
                     
                  
                     
                        30.
                     
                     
                        Jos kyseinen henkilö päättää, että alkuperäinen puheenjohtaja ei täytä menettelysäännöissä asetettuja vaatimuksia, hänen on valittava uusi puheenjohtaja arvalla sopimuksen 304 artiklassa (Välimiesten luettelo) tarkoitetusta niiden jäljellä olevien henkilöiden luettelosta, jotka voivat toimia puheenjohtajana. Uuden puheenjohtajan valinta on soveltuvin osin tehtävä 12 kohdan mukaisesti ja viiden päivän kuluessa siitä päivästä, jona nimetty henkilö on tehnyt päätöksen jääväämisestä.
                     
                  
                     
                        31.
                     
                     
                        Välimiespaneelimenettely ja sovellettavat määräajat keskeytetään siksi ajaksi, kun tehdään tapauksen mukaan päätös välimiehen jääväämistä koskevasta pyynnöstä ja hänen erottamisestaan ja korvaamisestaan.
                     
                  
               Kokoukset
            
            
                     
                        32.
                     
                     
                        Puheenjohtaja vahvistaa kokouksen päivämäärän ja kellonajan yhteisymmärryksessä riidan osapuolten ja välimiespaneelin muiden jäsenten kanssa ja ilmoittaa asian kirjallisesti osapuolille. Menettelyn logistisesta hallinnosta vastaavan osapuolen on asetettava tällaiset tiedot julkisesti saataville, ellei kokous ole yleisöltä suljettu.
                     
                  
                     
                        33.
                     
                     
                        Jolleivät riidan osapuolet toisin sovi, kokoukset pidetään Brysselissä, kun valituksen tehneenä osapuolena on Kolumbia tai Peru, ja Bogotassa tai Limassa, kun valituksen tehnyt osapuoli on Euroopan unioni.
                     
                  
                     
                        34.
                     
                     
                        Välimiespaneeli voi järjestää ylimääräisiä kokouksia, jos osapuolet niin sopivat.
                     
                  
                     
                        35.
                     
                     
                        Kaikkien välimiesten on oltava läsnä kokousten koko keston ajan.
                     
                  
                     
                        36.
                     
                     
                        Seuraavat henkilöt voivat osallistua kokoukseen riippumatta siitä, onko se yleisöltä suljettu vai ei:
                        
                                    a)
                                 
                                 
                                    riidan osapuolten edustajat ja kolmas osapuoli;
                                 
                              
                                    b)
                                 
                                 
                                    riidan osapuolten neuvonantajat ja kolmas osapuoli;
                                 
                              
                                    c)
                                 
                                 
                                    hallintohenkilöstö, tulkit, kääntäjät sekä kokouspöytäkirjojen laatijat ja välimiesten avustajat.
                                 
                              
                  
                     
                        37.
                     
                     
                        Ainoastaan riidan osapuolten edustajat ja neuvonantajat ja kolmas osapuoli voivat esittää lausumia välimiespaneelille.
                     
                  
                     
                        38.
                     
                     
                        Riidan kummankin osapuolen on viimeistään 5 päivää ennen kokousta toimitettava välimiespaneelille luettelo henkilöistä, jotka esittävät kokouksessa suullisia väitteitä tai selvityksiä kyseisen osapuolen puolesta, ja muista edustajista tai neuvonantajista, jotka osallistuvat kokoukseen.
                     
                  
                     
                        39.
                     
                     
                        Välimiespaneelien kokoukset ovat yleisölle avoimia, jolleivät riidan osapuolet päätä, että ne ovat osittain tai kokonaan yleisöltä suljettuja, edellyttäen ettei 46, 47, 48 ja 49 kohdasta muuta johdu.
                     
                  
                     
                        40.
                     
                     
                        Välimiespaneeli järjestää kokouksen seuraavassa esitetyllä tavalla ja varmistaa, että sekä valituksen tehneelle että valituksen kohteena olevalle osapuolelle annetaan yhtä paljon aikaa:
                        Väite
                        
                                    a)
                                 
                                 
                                    valituksen tehneen osapuolen väite;
                                 
                              
                                    b)
                                 
                                 
                                    valituksen kohteena olevan osapuolen väite.
                                 
                              Vastaväite
                        
                                    a)
                                 
                                 
                                    valituksen tehneen osapuolen väite;
                                 
                              
                                    b)
                                 
                                 
                                    valituksen kohteena olevan osapuolen vastaväite.
                                 
                              
                  
                     
                        41.
                     
                     
                        Välimiespaneeli voi esittää kysymyksiä kummalle tahansa riidan osapuolista kokouksen missä vaiheessa tahansa.
                     
                  
                     
                        42.
                     
                     
                        Välimiespaneeli laadituttaa kustakin kokouksesta tarkan kirjallisen selostuksen, joka toimitetaan mahdollisimman nopeasti riidan osapuolille.
                     
                  
                     
                        43.
                     
                     
                        Kumpikin riidan osapuoli voi toimittaa 10 päivän kuluessa kokouspäivästä täydentävän kirjallisen lausuman kokouksen aikana mahdollisesti esille tulleista asioista.
                     
                  
               Kirjalliset kysymykset
            
            
                     
                        44.
                     
                     
                        Välimiespaneeli voi esittää milloin tahansa menettelyn aikana kirjallisia kysymyksiä jommallekummalle riidan osapuolista tai niille molemmille ja kolmannelle osapuolelle. Riidan osapuolet ja kolmas osapuoli saavat jäljennöksen kaikista välimiespaneelin esittämistä kysymyksistä. Jos kysymykseen ei ole mahdollista vastata kokouksen aikana, välimiespaneelien olisi annettava riidan osapuolille riittävästi aikaa vastata näihin kysymyksiin.
                     
                  
                     
                        45.
                     
                     
                        Riidan kunkin osapuolen tai kolmannen osapuolen on myös toimitettava jäljennös välimiespaneelin kysymyksiin antamistaan kirjallisista vastauksista riidan toiselle osapuolelle ja kolmannelle osapuolelle. Riidan osapuolille on annettava tilaisuus toimittaa riidan toisen osapuolen vastausta ja kolmannen osapuolen vastauksia koskevia kirjallisia huomautuksia viiden päivän kuluessa toimituspäivästä.
                     
                  
               Luottamuksellisuus
            
            
                     
                        46.
                     
                     
                        Riidan kummankin osapuolen, kolmannen osapuolen ja niiden neuvonantajien on pidettävä luottamuksellisina riidan toisen osapuolen välimiespaneelille toimittamia ja luottamuksellisiksi luokittelemia tietoja.
                     
                  
                     
                        47.
                     
                     
                        Jos riidan osapuoli toimittaa välimiespaneelille luottamuksellisen version kirjallisesta lausumastaan, sen on riidan toisen osapuolen pyynnöstä toimitettava lausumaan sisältyvistä tiedoista myös yleisölle julkistettavissa oleva tiivistelmä viimeistään 15 päivän kuluessa joko pyynnön tai lausuman luottamuksellisen version toimittamispäivästä, sen mukaan kumpi niistä on myöhempi.
                     
                  
                     
                        48.
                     
                     
                        Välimiespaneelille esitettyjä kirjallisia lausumia pidetään luottamuksellisina mutta ne toimitetaan riidan osapuolille ja kolmannelle osapuolelle. Mikään tässä työjärjestyksessä ei estä riidan osapuolta julkistamasta yleisölle omaa kantaansa koskevia lausuntoja edellyttäen, että ne eivät sisällä luottamuksellisia tietoja.
                     
                  
                     
                        49.
                     
                     
                        Välimiespaneeli kokoontuu kuitenkin suljetuin ovin silloin, kun riidan osapuolen lausuma ja väitteet sisältävät luottamuksellisia tietoja.
                     
                  
                     
                        50.
                     
                     
                        Riidan osapuolten ja niiden neuvonantajien on huolehdittava siitä, että välimiespaneelin kokoukset säilyvät luottamuksellisina, kun ne järjestetään suljetuin ovin 39 kohdan mukaisesti.
                     
                  
               Yksipuoliset yhteydet
            
            
                     
                        51.
                     
                     
                        Välimiespaneeli ei saa tavata riidan toista osapuolta tai ottaa yhteyttä riidan toiseen osapuoleen, jos riidan toinen osapuoli ei ole paikalla.
                     
                  
                     
                        52.
                     
                     
                        Välimiespaneelin jäsen ei saa keskustella menettelyn kohteena olevaan asiaan liittyvistä seikoista riidan toisen osapuolen tai molempien riidan osapuolten tai kolmannen osapuolen kanssa muiden välimiesten poissa ollessa.
                     
                  
               
                  Amicus curiae -lausumat
            
            
                     
                        53.
                     
                     
                        Riidan osapuolen alueelle sijoittautuneet luonnolliset henkilöt tai oikeushenkilöt, joita asia koskee ja jotka eivät kuulu kummankaan riidan osapuolen valtionhallintoon, voivat esittää välimiespaneelille kirjallisen pyynnön, josta toimitetaan jäljennös riidan osapuolille, saada toimittaa amicus curiae -lausuma 10 päivän kuluessa välimiespaneelin asettamispäivästä. Tällaiselta pyynnöltä edellytetään, että
                        
                                    a)
                                 
                                 
                                    siinä on oltava kuvaus lausuman tekevästä henkilöstä, mukaan luettuna sen sijoittautumispaikka ja muut yhteystiedot, kuvaus sen toiminnan luonteesta ja, jos kyseessä on oikeushenkilö, tiedot sen jäsenistä, sen oikeudellinen asema ja sen yleiset tavoitteet;
                                 
                              
                                    b)
                                 
                                 
                                    siinä on täsmennettävä ne erityiset tosiseikat ja oikeudelliset kysymykset, joita lausumassa käsitellään;
                                 
                              
                                    c)
                                 
                                 
                                    siinä on täsmennettävä, minkälainen intressi henkilöllä on ja mikä on sen merkitys menettelyn kannalta sekä se, miten kyseinen lausuma voi auttaa välimiespaneelia määrittämään riitaan liittyvän tosiseikan tai oikeudellisen kysymyksen;
                                 
                              
                                    d)
                                 
                                 
                                    siinä on ilmoitettava mahdollinen suora tai välillinen suhde, joka lausuman esittävällä henkilöllä on tai on ollut riidan osapuoleen, samoin kuin sen rahoituslähde;
                                 
                              
                                    e)
                                 
                                 
                                    siinä on todettava, onko henkilö saanut tai saako se mitään taloudellista tai muuta tukea riidan osapuolelta, joltakin henkilöltä tai muulta organisaatiolta valmistellessaan pyyntöä saada esittää lausuma tai valmistellessaan itse lausumaa;
                                 
                              
                                    f)
                                 
                                 
                                    se on enintään viiden sivun mittainen rivivälillä kaksi kirjoitettuna; ja
                                 
                              
                                    g)
                                 
                                 
                                    se on laadittava menettelyn kielillä.
                                 
                              
                  
                     
                        54.
                     
                     
                        Välimiespaneelin on vahvistettava asianmukainen ajankohta, johon mennessä riidan osapuolet voivat esittää mielipiteensä pyynnöstä saada esittää lausuma.
                     
                  
                     
                        55.
                     
                     
                        Välimiespaneeli tarkastelee pyyntöä, siinä esitettyjen tietojen todenmukaisuutta ja riidan osapuolten mahdollisia huomautuksia ja ottaa ne huomioon sekä tekee viipymättä päätöksen luvan myöntämisestä kirjallisen lausuman esittämiseen asianomaiselle luonnolliselle henkilölle tai oikeushenkilölle. Välimiespaneelin antama lupa kirjallisen lausuman esittämiseen ei tarkoita sitä, että välimiespaneeli ottaisi tuomiossaan huomioon lausumassa esitetyt oikeudelliset perusteet.
                     
                  
                     
                        56.
                     
                     
                        
                           Amicus curiae -lausumat on toimitettava välimiespaneelille ja jäljennös riidan osapuolille viiden päivän kuluessa siitä päivästä, jona välimiespaneeli antoi luvan esittää tällainen lausuma. Lausumalta edellytetään, että
                        
                                    a)
                                 
                                 
                                    sen on oltava lausuman esittävän henkilön tai tämän edustajan päiväämä ja allekirjoittama;
                                 
                              
                                    b)
                                 
                                 
                                    sen on oltava lyhyt ja mahdollisine liitteineen enintään 15 sivua rivivälillä kaksi kirjoitettuna;
                                 
                              
                                    c)
                                 
                                 
                                    siinä ei esitetä riidan osalta uusia näkökohtia ja sen on katettava ainoastaan sellaiset näkökohdat, jotka liittyvät välimiespaneelin tarkasteltavina oleviin tosiasioihin ja oikeudellisiin seikkoihin ja jotka on mainittu lausuman esittämistä koskevassa pyynnössä, ja siinä on selitettävä, millä tavoin lausuma auttaa välimiespaneelia näiden näkökohtien määrittämisessä;
                                 
                              
                                    d)
                                 
                                 
                                    se on esitettävä menettelyn kielillä.
                                 
                              
                  
                     
                        57.
                     
                     
                        Välimiespaneelin on varmistettava, että riidan osapuolilla on mahdollisuus vastata kirjallisesti kaikkiin amicus curiae -lausumiin ennen kokouspäivää.
                     
                  
                     
                        58.
                     
                     
                        Välimiespaneelin on sisällytettävä tuomioonsa luettelo kaikista vastaanottamistaan amicus curiae -lausumista. Välimiespaneeli ei ole velvollinen käsittelemään tuomiossaan kyseisissä lausumissa esitettyjä väitteitä.
                     
                  
                     
                        59.
                     
                     
                        Välimiespaneelin on ottaessaan huomioon pyynnöt saada esittää amicus curiae -lausumia tai itse lausumat vältettävä keskeyttämästä menettelyä ja varmistettava riidan osapuolten yhdenvertaisuus.
                     
                  
               Tiedot ja tekninen apu
            
            
                     
                        60.
                     
                     
                        Välimiespaneelin on ilmoitettava riidan osapuolille aikomuksestaan hankkia tietoja tai teknistä apua asiantuntijoilta sopimuksen 316 artiklan (Tiedot ja tekninen apu) mukaisesti.
                     
                  
                     
                        61.
                     
                     
                        Välimiespaneelin on annettava riidan osapuolille jäljennös saamistaan tiedoista tai teknisestä avusta ja annettava riidan osapuolille kohtuullisesti aikaa esittää huomautuksensa. Asiantuntijoiden lausunto on pelkästään neuvoa-antava.
                     
                  
                     
                        62.
                     
                     
                        Kun välimiespaneeli ottaa huomioon saamansa tiedot tai teknisen avun, sen on myös otettava huomioon riidan osapuolten näiden tietojen tai teknisen avun osalta esittämät huomautukset tai havainnot.
                     
                  
                     
                        63.
                     
                     
                        Välimiespaneelin on varmistettava, että tietoja kerätessään ja teknistä apua pyytäessään se käyttää akkreditoituja henkilöitä, joilla on kokemusta kyseiseltä alalta. Asiantuntijoiden on lisäksi oltava riippumattomia ja puolueettomia, eivätkä he saa olla suoraan tai välillisesti sidoksissa mihinkään riidan osapuolista tai olla niistä riippuvaisia eivätkä he saa ottaa ohjeita niiltä tai miltään organisaatiolta.
                     
                  
               Kiireelliset tapaukset
            
            
                     
                        64.
                     
                     
                        Sopimuksen 307 artiklan (Välitystuomio) 2 kohdassa tarkoitetuissa kiireellisissä tapauksissa välimiespaneeli mukauttaa asianmukaisesti tässä työjärjestyksessä mainittuja määräaikoja.
                     
                  
               Kääntäminen ja tulkkaus
            
            
                     
                        65.
                     
                     
                        Riidan osapuolilla on oikeus esittää ja saada kirjallisia lausumia ja esittää ja kuulla suullisia väitteitä valitsemallaan kielellä. Riidan kunkin osapuolen on nopeasti järjestettävä kirjallisten lausumiensa käännätys riidan toisen osapuolen valitsemalle kielelle ja maksettava tästä koituvat kustannukset. Valituksen kohteena olevan osapuolen on järjestettävä suullisten lausumien tulkkaus riidan osapuolten valitsemille kielille.
                     
                  
                     
                        66.
                     
                     
                        Välimiespaneelin tuomiot annetaan tiedoksi riidan osapuolten valitsemilla kielillä.
                     
                  
                     
                        67.
                     
                     
                        Välitystuomioiden kääntämisestä aiheutuvat kustannukset jaetaan tasan riidan osapuolten kesken.
                     
                  
                     
                        68.
                     
                     
                        Riidan osapuolet voivat esittää huomautuksia tämän työjärjestyksen mukaisesti laadittujen asiakirjojen käännöksistä.
                     
                  
               Määräaikojen laskeminen
            
            
                     
                        69.
                     
                     
                        Jos riidan osapuoli 7 kohdan nojalla saa asiakirjan eri päivänä kuin riidan toinen osapuoli, määräaika, jonka laskeminen perustuu kyseisen asiakirjan vastaanottamiseen, lasketaan sen päivämäärän perusteella, jona asiakirja saatiin viimeisenä.
                     
                  
               Muut menettelyt
            
            
                     
                        70.
                     
                     
                        Tätä työjärjestystä sovelletaan myös 308 artiklan (Välitystuomion täytäntöönpano) 3 kohdan, 309 artiklan (Välitystuomion noudattamiseksi toteutettujen toimenpiteiden tarkastelu) 2 kohdan, 310 artiklan (Välitystuomion noudattamatta jättämisestä seuraavat väliaikaiset korjaavat toimenpiteet) 4 kohdan ja 311 artiklan (Etujen keskeyttämisen tai välitystuomion noudattamatta jättämisestä johtuvan korvauksen jälkeen toteutettujen toimenpiteiden tarkastelu) 2 kohdan nojalla vahvistettuihin menettelyihin. Tässä työjärjestyksessä mainitut määräajat on kuitenkin mukautettava välimiespaneelin tuomion antamisen erityisiin määräaikoihin kyseisissä muissa menettelyissä.
                     
                  
               MENETTELYSÄÄNNÖT
            
            
               Määritelmät
            
            
                     
                        1.
                     
                     
                        Näissä menettelysäännöissä tarkoitetaan
                        
                                    a)
                                 
                                 
                                    ’välimiehellä’ sopimuksen 303 artiklan (Välimiespaneelin asettaminen) mukaisesti asetetun välimiespaneelin jäsentä;
                                 
                              
                                    b)
                                 
                                 
                                    ’sovittelijalla’ henkilöä, joka toteuttaa sovittelumenettelyn sopimuksen 322 artiklan (Sovittelujärjestelmä) ja liitteen XIV (Muita kuin tariffitoimenpiteitä koskeva sovittelujärjestelmä) mukaisesti;
                                 
                              
                                    c)
                                 
                                 
                                    ’ehdokkaalla’ henkilöä, jonka nimi on sopimuksen 304 artiklassa (Välimiesten luettelo) tarkoitetussa luettelossa ja jonka valintaa välimiespaneelin jäseneksi harkitaan sopimuksen 303 artiklan (Välimiespaneelin asettaminen) mukaisesti;
                                 
                              
                                    d)
                                 
                                 
                                    ’asiantuntijalla’ henkilöä, jolla on teknistä tietämystä tai asiantuntemusta tietyistä sopimuksen eri osastojen soveltamisalaan kuuluvista aloista;
                                 
                              
                                    e)
                                 
                                 
                                    ’avustajalla’ henkilöä, joka välimiehen toimeksiannon mukaisesti suorittaa tutkimuksia tai avustaa välimiestä;
                                 
                              
                                    f)
                                 
                                 
                                    ’menettelyllä’, jollei toisin määrätä, sopimuksen mukaista välimiespaneelimenettelyä; ja
                                 
                              
                                    g)
                                 
                                 
                                    ’henkilöstöllä’, välimiehen osalta, muita välimiehen ohjauksessa ja valvonnassa olevia henkilöitä kuin avustajia.
                                 
                              
                  
               Menettelyä koskevat velvollisuudet
            
            
                     
                        2.
                     
                     
                        Jokaisen ehdokkaan ja välimiehen on vältettävä käyttäytymästä epäasianmukaisesti ja antamasta vaikutelmaa epäasianmukaisesta käyttäytymisestä, oltava riippumaton ja puolueeton, vältettävä välittömiä ja välillisiä eturistiriitoja sekä varmistettava käyttäytymisellään riitojenratkaisumenettelyn luotettavuuden ja puolueettomuuden säilyminen. Entisten välimiesten on noudatettava näiden menettelysääntöjen 15, 16, 17 ja 18 kohdassa vahvistettuja velvoitteita.
                     
                  
               Ilmoittamisvelvollisuudet
            
            
                     
                        3.
                     
                     
                        Ennen kuin ehdokkaan valinta välimieheksi voidaan vahvistaa sopimuksen mukaisesti, ehdokkaan on ilmoitettava kaikki intressit, suhteet tai seikat, jotka todennäköisesti vaikuttavat hänen riippumattomuuteensa tai puolueettomuuteensa taikka joiden voidaan kohtuudella olettaa luovan vaikutelman epäasianmukaisesta käyttäytymisestä tai menettelyn puolueellisuudesta. Tämän vuoksi ehdokkaan on kaikin kohtuullisesti toteutettavissa olevin toimin pyrittävä selvittämään kyseiset intressit, suhteet ja seikat.
                     
                  
                     
                        4.
                     
                     
                        Välimiehen on valintansa jälkeen edelleen kohtuullisesti toteutettavissa olevin toimin pyrittävä selvittämään näiden menettelysääntöjen 3 kohdassa tarkoitetut intressit, suhteet ja seikat sekä ilmoitettava niistä. Ilmoittamisvelvollisuus on jatkuva velvollisuus, joka edellyttää välimieheltä kaikkien menettelyn missä tahansa vaiheessa mahdollisesti esille tulevien intressien, suhteiden ja seikkojen ilmoittamista.
                     
                  
                     
                        5.
                     
                     
                        Ehdokkaan tai välimiehen on ilmoitettava kauppakomitealle osapuolten tarkastelemista varten seikkoja, jotka koskevat menettelysääntöjen todellisia tai mahdollisia rikkomuksia.
                     
                  
               Välimiesten tehtävät
            
            
                     
                        6.
                     
                     
                        Valitun välimiehen on suoritettava välimiehen tehtävät täsmällisesti ja nopeasti koko menettelyn ajan oikeudenmukaisuutta ja huolellisuutta noudattaen.
                     
                  
                     
                        7.
                     
                     
                        Välimiehen on otettava huomioon ainoastaan sellaiset seikat, jotka tulevat esille menettelyssä ja jotka ovat välttämättömiä tuomiota varten, eikä hän saa siirtää tehtäväänsä kenellekään muulle.
                     
                  
                     
                        8.
                     
                     
                        Välimiehen vastuulla on toteuttaa kaikki aiheelliset toimenpiteet sen varmistamiseksi, että hänen avustajansa ja henkilöstönsä ovat tarvittaessa tietoisia näistä menettelysäännöistä ja noudattavat niitä.
                     
                  
                     
                        9.
                     
                     
                        Välimiehellä ei saa olla menettelyä koskevia yksipuolisia yhteyksiä.
                     
                  
               Välimiesten riippumattomuus ja puolueettomuus
            
            
                     
                        10.
                     
                     
                        Välimiehen on oltava riippumaton ja puolueeton ja vältettävä antamasta vaikutelmaa epäasianmukaisesta käyttäytymisestä tai puolueellisuudesta; hänen toimintaansa eivät saa vaikuttaa oman edun tavoittelu, ulkopuolinen painostus, poliittiset näkökohdat, julkiset vaatimukset, lojaalius osapuolelle tai arvostelun pelko.
                     
                  
                     
                        11.
                     
                     
                        Välimies ei saa suoraan eikä välillisesti sitoutua mihinkään velvoitteeseen eikä hyväksyä mitään etua, joka voisi jollakin tavalla estää tai näyttää estävän hänen tehtäviensä asianmukaisen suorittamisen.
                     
                  
                     
                        12.
                     
                     
                        Välimies ei saa käyttää asemaansa välimiespaneelissa omien henkilökohtaisten etujensa ajamiseen, ja hänen on vältettävä toimia, jotka voivat antaa vaikutelman siitä, että muilla on erityisasema vaikuttaa häneen.
                     
                  
                     
                        13.
                     
                     
                        Välimies ei saa antaa talous-, liike-, ammatti- tai perhesuhteiden tai henkilökohtaisten tai sosiaalisten suhteiden taikka niihin liittyvien velvollisuuksien vaikuttaa käytökseensä tai arvostelukykyynsä.
                     
                  
                     
                        14.
                     
                     
                        Välimiehen on vältettävä sellaisia suhteita tai taloudellisia intressejä, jotka todennäköisesti vaikuttavat hänen puolueettomuuteensa tai joiden voidaan kohtuudella olettaa luovan vaikutelman epäasianmukaisesta käyttäytymisestä tai puolueellisuudesta.
                     
                  
               Entisten välimiesten velvollisuudet
            
            
                     
                        15.
                     
                     
                        Kaikkien entisten välimiesten on vältettävä toimia, jotka voivat luoda vaikutelman, että he olivat tehtäviään suorittaessaan puolueellisia tai hyötyivät välimiespaneelin ratkaisusta tai tuomiosta.
                     
                  
               Luottamuksellisuus
            
            
                     
                        16.
                     
                     
                        Välimies tai entinen välimies ei saa milloinkaan ilmaista tai käyttää menettelyä koskevia tai menettelyn aikana saatuja ei-julkisia tietoja muihin tarkoituksiin kuin menettelyä varten, eikä hän saa missään tapauksessa ilmaista tai käyttää edellä mainitun kaltaisia tietoja henkilökohtaisen hyödyn saamiseksi tai hyödyn saamiseksi muille taikka muiden etujen vahingoittamiseksi.
                     
                  
                     
                        17.
                     
                     
                        Välimies ei saa paljastaa mitään välitystuomiota tai sen osia ennen tuomion julkaisemista sopimuksen 318 artiklan (Välimiespaneelin ratkaisut ja tuomiot) 4 kohdan mukaisesti.
                     
                  
                     
                        18.
                     
                     
                        Välimies tai entinen välimies ei saa milloinkaan ilmaista välimiespaneelin päätösneuvottelujen sisältöä eikä kenenkään välimiehen mielipidettä.
                     
                  
               Sovittelijat, asiantuntijat
            
            
                     
                        19.
                     
                     
                        Näihin menettelysääntöihin sisältyviä välimiehiin tai entisiin välimiehiin sovellettavia määräyksiä sovelletaan soveltuvin osin myös sovittelijoihin ja asiantuntijoihin.
                     
                  
      
   
   
      LIITE III
       
      
         LUONNOS
         EU:N SEKÄ KOLUMBIAN JA PERUN KAUPPAKOMITEAN PÄÄTÖS N:o …/2014,
         annettu …,
         Euroopan unionin ja sen jäsenvaltioiden sekä Kolumbian ja Perun välisen kauppasopimuksen 304 artiklan 1 ja 4 kohdassa tarkoitettujen välimiesten luetteloiden laatimisesta
         KAUPPAKOMITEA, joka
         ottaa huomioon Brysselissä 26 päivänä kesäkuuta 2012 allekirjoitetun Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’ (1), ja erityisesti sen 304 artiklan 1 ja 4 kohdan,
         sekä katsoo seuraavaa:
         
                     (1)
                  
                  
                     Kauppakomitea laatii ensimmäisessä kokouksessaan luettelon 25 henkilöstä, jotka toimivat välimiehinä, ja lisäluetteloita 12 henkilöstä joilla on alakohtaista asiantuntemusta sopimuksen soveltamisalaan kuuluvista asioista.
                  
               
                     (2)
                  
                  
                     Kauppakomitealla on yksinoikeus arvioida ja tehdä sopimuksessa esitetyn mukaisesti päätöksiä mistä tahansa kysymyksistä, jotka sopimuksen mukaisesti perustetut erityiselimet ovat antaneet sille käsiteltäväksi,
                  
               ON HYVÄKSYNYT TÄMÄN PÄÄTÖKSEN:
         
                     1.
                  
                  
                     Tämän päätöksen liitteessä esitetään niiden henkilöiden luettelot, jotka voivat toimia välimiehinä sopimuksen 304 artiklan 1 ja 4 kohdan mukaisesti.
                  
               
                     2.
                  
                  
                     Tämä päätös tulee voimaan … päivänä …kuuta ….
                  
               
            Tehty [paikka] [aika]
            
               
                  Kauppakomitean puolesta
               
               
                  Kolumbian kauppa-, teollisuus- ja matkailuministeri
               
               
                  Kauppapolitiikasta vastaava Euroopan komission jäsen
               
               
                  Perun ulkomaankauppa- ja matkailuministeri
               
            
         
         
            (1)  EUVL L 354, 21.12.2012, s. 3.
         
            Liite EU:n sekä Kolumbian ja Perun kauppakomitean päätökseen N:o …/2014
            
               Sopimuksen 304 artiklan 1 kohdassa tarkoitettu
            
            
               VÄLIMIESTEN LUETTELO
            
            Kolumbian ehdottamat välimiehet
            
                        1.
                     
                     
                        Eric Tremolada Álvarez
                     
                  
                        2.
                     
                     
                        Olga Lucía Lozano Ferro
                     
                  
                        3.
                     
                     
                        Adriana Zapata de Arbeláez
                     
                  
                        4.
                     
                     
                        Silvia Anzola de González
                     
                  
                        5.
                     
                     
                        Boris Darío Hernández Salame
                     
                  EU:n ehdottamat välimiehet
            
                        1.
                     
                     
                        Giorgio Sacerdoti
                     
                  
                        2.
                     
                     
                        Ramon Torrent
                     
                  
                        3.
                     
                     
                        Pieter Jan Kuijper
                     
                  
                        4.
                     
                     
                        Claus-Dieter Ehlermann
                     
                  
                        5.
                     
                     
                        Claudio Dordi
                     
                  Perun ehdottamat välimiehet
            
                        1.
                     
                     
                        Alfredo Ferrero Diez Canseco
                     
                  
                        2.
                     
                     
                        Diego Calmet Mujica
                     
                  
                        3.
                     
                     
                        Fernando Piérola
                     
                  
                        4.
                     
                     
                        Mercedes Araoz Fernández
                     
                  
                        5.
                     
                     
                        Manuel Monteagudo Valdez
                     
                  Puheenjohtajat
            
                        1.
                     
                     
                        Bradly Condon (Kanada)
                     
                  
                        2.
                     
                     
                        Álvaro Galindo (Ecuador)
                     
                  
                        3.
                     
                     
                        Shotaro Oshima (Japani)
                     
                  
                        4.
                     
                     
                        Merit Janow (Yhdysvallat)
                     
                  
                        5.
                     
                     
                        Luiz Olavo Baptista (Brasilia)
                     
                  
                        6.
                     
                     
                        Pierre Pettigrew (Kanada)
                     
                  
                        7.
                     
                     
                        Ricardo Ramírez Hernández (Meksiko)
                     
                  
                        8.
                     
                     
                        Jorge Miranda (Meksiko)
                     
                  
                        9.
                     
                     
                        Maryse Robert (Kanada)
                     
                  
                        10.
                     
                     
                        María Luisa Pagán (Puerto Rico)
                     
                  
               Sopimuksen 304 artiklan 4 kohdassa tarkoitettu
            
            
               LISÄLUETTELO VÄLIMIEHISTÄ, JOILLA ON ALAKOHTAISTA ASIANTUNTEMUSTA SOPIMUKSEN SOVELTAMISALAAN KUULUVISTA ASIOISTA
            
            
               Tavarakaupan asiantuntijat
            
            Kolumbian ehdottamat välimiehet
            
                        1.
                     
                     
                        Juan Carlos Elorza
                     
                  
                        2.
                     
                     
                        Ramón Madriñan
                     
                  
                        3.
                     
                     
                        María Clara Lozano
                     
                  EU:n ehdottamat välimiehet
            
                        1.
                     
                     
                        Hannes Schoemann
                     
                  
                        2.
                     
                     
                        Jan Bourgeois
                     
                  
                        3.
                     
                     
                        Maurizio Mensi
                     
                  Perun ehdottamat välimiehet
            
                        1.
                     
                     
                        Jose Antonio de la Puente
                     
                  
                        2.
                     
                     
                        Marcela Zea
                     
                  
                        3.
                     
                     
                        Julio Guadalupe
                     
                  Puheenjohtajat
            
                        1.
                     
                     
                        Rafael Cornejo
                     
                  
                        2.
                     
                     
                        Kirsten Hilman
                     
                  
                        3.
                     
                     
                        Mario Matus
                     
                  
               Palvelukaupan, sijoittautumisoikeuden, kilpailun, teollis- ja tekijänoikeuksien tai julkisten hankintojen aloilla toimivat asiantuntijat
            
            Kolumbian ehdottamat välimiehet
            
                        1.
                     
                     
                        Eduardo Silva
                     
                  
                        2.
                     
                     
                        Ernesto Rengifo
                     
                  
                        3.
                     
                     
                        Ricardo Metke
                     
                  EU:n ehdottamat välimiehet
            
                        1.
                     
                     
                        Jan Wouters
                     
                  
                        2.
                     
                     
                        Kim Van der Borght
                     
                  
                        3.
                     
                     
                        Alexander Belohlavek
                     
                  Perun ehdottamat välimiehet
            
                        1.
                     
                     
                        Luis Alonso Garcia
                     
                  
                        2.
                     
                     
                        Ricardo Paredes
                     
                  
                        3.
                     
                     
                        Benjamin Chavez
                     
                  Puheenjohtajat
            
                        1.
                     
                     
                        Luis González García
                     
                  
                        2.
                     
                     
                        Luzius Wasescha
                     
                  
                        3.
                     
                     
                        Thomas Cottier
                     
                  
      
   
   
      LIITE IV
       
      
         LUONNOS
         EU:N SEKÄ KOLUMBIAN JA PERUN KAUPPAKOMITEAN PÄÄTÖS N:o …/2014,
         annettu …,
         Euroopan unionin ja sen jäsenvaltioiden sekä Kolumbian ja Perun välisen kauppasopimuksen 284 artiklan 6 kohdassa tarkoitetun kauppaa ja kestävää kehitystä käsittelevän asiantuntijaryhmän työjärjestyksen hyväksymisestä
         KAUPPAKOMITEA, joka
         ottaa huomioon Brysselissä 26 päivänä kesäkuuta 2012 allekirjoitetun Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’ (1), ja erityisesti sen 284 artiklan 6 kohdan,
         sekä katsoo seuraavaa:
         
                     (1)
                  
                  
                     Sopimuksen 284 artiklassa määrätään, että osapuoli voi pyytää, että asiantuntijaryhmä kutsutaan koolle tarkastelemaan kauppaan ja kestävään kehitykseen liittyvää asiaa, jota ei ole tyydyttävästi käsitelty 283 artiklan mukaisissa hallitusten välisissä neuvotteluissa.
                  
               
                     (2)
                  
                  
                     Kauppakomitea hyväksyy ensimmäisessä kokouksessaan asiantuntijaryhmän toimintaa koskevan työjärjestyksen.
                  
               
                     (3)
                  
                  
                     Kauppakomitealla on yksinoikeus arvioida ja tehdä sopimuksessa esitetyn mukaisesti päätöksiä mistä tahansa kysymyksistä, jotka sopimuksen mukaisesti perustetut erityiselimet ovat antaneet sille käsiteltäväksi,
                  
               ON HYVÄKSYNYT TÄMÄN PÄÄTÖKSEN:
         
                     1.
                  
                  
                     Vahvistetaan liitteenä oleva asiantuntijaryhmän työjärjestys.
                  
               
                     2.
                  
                  
                     Tämä päätös tulee voimaan … päivänä …kuuta ….
                  
               
            Tehty [paikka] [aika]
            
               
                  Kauppakomitean puolesta
               
               
                  Kolumbian kauppa-, teollisuus- ja matkailuministeri
               
               
                  Kauppapolitiikasta vastaava Euroopan komission jäsen
               
               
                  Perun ulkomaankauppa- ja matkailuministeri
               
            
         
         
            (1)  EUVL L 354, 21.12.2012, s. 3.
         
            Liite EU:n sekä Kolumbian ja Perun kauppakomitean päätökseen N:o …/2014
            
               KAUPPAA JA KESTÄVÄÄ KEHITYSTÄ KÄSITTELEVÄÄN OSASTOON LIITTYVÄN ASIANTUNTIJARYHMÄN TYÖJÄRJESTYS
            
            
               Yleiset määräykset
            
            
                     
                        1.
                     
                     
                        Sopimuksen IX osaston (Kauppa ja kestävä kehitys) määräysten nojalla tässä työjärjestyksessä tarkoitetaan
                        
                                    a)
                                 
                                 
                                    ’sopimuksella’ Kolumbian ja Perun sekä Euroopan unionin ja sen jäsenvaltioiden välillä 26 päivänä kesäkuuta 2012 allekirjoitettua kauppasopimusta;
                                 
                              
                                    b)
                                 
                                 
                                    ’päivällä’ kalenteripäivää;
                                 
                              
                                    c)
                                 
                                 
                                    ’asiantuntijalla’ henkilöä, jolla on asiantuntemusta IX osaston (Kauppa ja kestävä kehitys) soveltamisalaan kuuluvista asioista ja joka voidaan nimittää asiantuntijaryhmään sopimuksen 284 artiklan mukaisesti;
                                 
                              
                                    d)
                                 
                                 
                                    ’asiantuntijaryhmällä’ sopimuksen 284 artiklassa asetettujen menettelyjen mukaisesti koolle kutsuttua ryhmää;
                                 
                              
                                    e)
                                 
                                 
                                    ’menettelyn osapuolella’ neuvotteluihin osallistuvaa osapuolta, joka osallistuu asiantuntijaryhmän avulla käytävään menettelyyn;
                                 
                              
                                    f)
                                 
                                 
                                    ’pyynnön esittäneellä osapuolella’ mitä tahansa neuvotteluihin osallistuvaa osapuolta, joka pyytää, että asiantuntijaryhmä kutsutaan koolle sopimuksen 284 artiklan 1 kohdan mukaisesti.
                                 
                              
                  
                     
                        2.
                     
                     
                        Pyynnön esittänyt osapuoli vastaa menettelyn logistisesta hallinnosta, jollei toisin sovita. Menettelyn osapuolet jakavat tasan asiantuntijaryhmämenettelyn järjestämisestä aiheutuvat kustannukset, asiantuntijoiden kustannukset mukaan luettuina. Menettelyn osapuolet voivat kuitenkin päättää, että kyseiset kustannukset, lukuun ottamatta asiantuntijoiden kustannuksia, jaetaan eri tavalla ottaen huomioon kukin yksittäinen tapaus ja muut olosuhteet, joiden voidaan katsoa olevan merkitykselliset.
                     
                  
               Ilmoitukset
            
            
                     
                        3.
                     
                     
                        Osapuolten on toimitettava kaikki asiantuntijaryhmän koolle kutsumista koskevat pyynnöt tai ilmoitukset, kirjalliset selvitykset ja muut asiakirjat vastaanottotodistusta vastaan, kirjattuna lähetyksenä, lähettipalvelua käyttäen, faksina, teleksinä tai sähkeenä tai muulla televiestintävälineellä, jolla asiakirjan lähettämisestä jää tosite.
                     
                  
                     
                        4.
                     
                     
                        Kukin menettelyn osapuoli toimittaa toiselle osapuolelle ja jokaiselle asiantuntijaryhmän jäsenelle jäljennöksen kaikista kirjallisista selvityksistään. Jäljennös asiakirjasta on toimitettava myös sähköisessä muodossa.
                     
                  
                     
                        5.
                     
                     
                        Pyynnöissä, ilmoituksissa, kirjallisissa selvityksissä tai muissa asiantuntijaryhmään liittyvissä asiakirjoissa olevat vähäiset kirjoitusvirheet voidaan oikaista toimittamalla uusi asiakirja, johon muutokset on merkitty selvästi.
                     
                  
                     
                        6.
                     
                     
                        Laskettaessa sopimuksen 284 ja 285 artiklan ja tämän työjärjestyksen mukaista määräaikaa kyseinen ajanjakso alkaa sitä päivää seuraavana päivänä, jona ilmoitukset, kirjalliset selvitykset tai muut asiakirjat on vastaanotettu. Jos ajanjakson viimeinen päivä osuu jonkin menettelyn osapuolen viralliselle juhla- tai vapaapäivälle, ajanjaksoa pidennetään seuraavalle työpäivälle. Ajanjaksolle ajoittuvat viralliset juhla- ja lomapäivät otetaan huomioon ajanjaksoa laskettaessa.
                     
                  
                     
                        7.
                     
                     
                        Jos menettelyn osapuoli saa asiakirjan eri päivänä kuin toinen osapuoli, määräaika, jonka laskeminen perustuu kyseisen asiakirjan vastaanottamiseen, lasketaan sen päivämäärän perusteella, jona asiakirja saatiin viimeisenä.
                     
                  
               Asiantuntijaryhmän perustaminen
            
            
                     
                        8.
                     
                     
                        Jos sopimuksen 284 artiklan nojalla puheenjohtaja valitaan arvalla niiden henkilöiden luettelosta, joilla ei ole sopimuksen minkään osapuolen kansalaisuutta, molempien menettelyn osapuolten edustajat kutsutaan asianmukaisesti paikalle, kun arvonta suoritetaan.
                     
                  
                     
                        9.
                     
                     
                        Menettelyn osapuolet ilmoittavat asiantuntijoille heidän nimittämisestään.
                     
                  
                     
                        10.
                     
                     
                        Asiantuntijan, joka on nimitetty sopimuksen 284 artiklassa vahvistetun menettelyn mukaisesti, on ilmoitettava hyväksyntänsä kaupan ja kestävän kehityksen alakomitealle viiden päivän kuluessa siitä päivästä, jona hän sai tiedon nimityksestään.
                     
                  
               Asiantuntijaryhmän käynnistäminen
            
            
                     
                        11.
                     
                     
                        Jolleivät menettelyn osapuolet toisin sovi, kyseiset osapuolet kokoontuvat asiantuntijaryhmän kanssa 14 päivän kuluessa sen perustamisesta määrittääkseen menettelyn osapuolten tai asiantuntijaryhmän aiheellisiksi katsomat seikat.
                     
                  
                     
                        12.
                     
                     
                        
                                    a)
                                 
                                 
                                    Jolleivät menettelyn osapuolet seitsemän päivän kuluessa asiantuntijaryhmän perustamisesta toisin sovi, asiantuntijaryhmän tehtävänä on
                                    ”tarkastella kauppaa ja kestävää kehitystä käsittelevän osaston asianomaisten määräysten perusteella asiantuntijaryhmän perustamista koskevassa pyynnössä tarkoitettua asiaa ja esittää IX osaston (Kauppa ja kestävä kehitys) 285 artiklan mukaisesti kertomus, jossa annetaan suosituksia asian käsittelemiseksi tyydyttävällä tavalla.”
                                 
                              
                                    b)
                                 
                                 
                                    Menettelyn osapuolten on ilmoitettava sovituista tehtävistä asiantuntijaryhmälle kahden päivän kuluessa siitä, kun niistä on sovittu.
                                 
                              
                  
               Selvitykset
            
            
                     
                        13.
                     
                     
                        Menettelyn osapuolet voivat esittää selvityksiä asiantuntijaryhmälle missä tahansa menettelyn vaiheessa. Asiantuntijaryhmä voi pyytää ja vastaanottaa kirjallisia selvityksiä tai muita tietoja järjestöiltä, instituutioilta ja henkilöiltä, joilla on asian kannalta merkityksellisiä tietoja tai erityisasiantuntemusta, mukaan lukien kirjalliset selvitykset tai tiedot asianmukaisilta kansainvälisiltä järjestöiltä tai elimiltä sopimuksen 269 ja 270 artiklassa tarkoitettuja kansainvälisiä yleissopimuksia ja sopimuksia koskevissa asioissa.
                     
                  
                     
                        14.
                     
                     
                        Kun asiantuntijaryhmä on päättänyt niiden instituutioiden, järjestöjen ja henkilöiden luettelosta, joilta se pyytää tietoja, se toimittaa tämän luettelon tiedoksi menettelyn osapuolille. Asiantuntijaryhmän on ilmoitettava menettelyn osapuolille niistä instituutioista, järjestöistä tai henkilöistä, joihin se myöhemmin päättää ottaa yhteyttä tai jotka esittävät asiantuntijaryhmälle selvityksiä omasta aloitteestaan.
                     
                  
               Asiantuntijaryhmän toiminta
            
            
                     
                        15.
                     
                     
                        Asiantuntijaryhmän puheenjohtaja toimii puheenjohtajana kaikissa ryhmän kokouksissa. Asiantuntijaryhmä voi valtuuttaa puheenjohtajan tekemään hallinnollisia päätöksiä menettelystä.
                     
                  
                     
                        16.
                     
                     
                        Puheenjohtajan on ilmoitettava menettelyn osapuolille hallinnollisista päätöksistä; tällaisia hallinnollisia päätöksiä sovelletaan, jolleivät menettelyn osapuolet toisin sovi.
                     
                  
                     
                        17.
                     
                     
                        Jollei sopimuksessa tai tässä työjärjestyksessä toisin määrätä, asiantuntijaryhmä voi hoitaa tehtäviään erilaisin välinein kuten puhelimitse, faksitse tai tietokoneyhteyksin.
                     
                  
                     
                        18.
                     
                     
                        Vain asiantuntijaryhmän jäsenet voivat osallistua asioiden käsittelyyn asiantuntijaryhmässä.
                     
                  
                     
                        19.
                     
                     
                        Asiantuntijaryhmän päätösten laatiminen on yksinomaan asiantuntijaryhmän vastuulla eikä sitä saa siirtää muille.
                     
                  
                     
                        20.
                     
                     
                        Jos ilmenee menettelyihin liittyvä kysymys, joka ei kuulu sopimuksen eikä tämän työjärjestyksen soveltamisalaan, asiantuntijaryhmä voi hyväksyä omat menettelynsä tällaisen kysymyksen käsittelemiseksi, jollei sopimuksesta ja tästä työjärjestyksestä muuta johdu. Jos ilmenee menettelyihin liittyvä kysymys, josta ei ole määräyksiä sopimuksessa eikä tässä työjärjestyksessä, asiantuntijaryhmä voi hyväksyä asianmukaisen menettelyn, joka on yhteensopiva kyseisten määräysten kanssa.
                     
                  
                     
                        21.
                     
                     
                        Kun asiantuntijaryhmä katsoo, että on tarpeen muuttaa menettelyyn sovellettavaa määräaikaa tai tehdä muita menettelyllisiä tai hallinnollisia mukautuksia, sen on ilmoitettava menettelyn osapuolille kirjallisesti muutoksen tai mukautuksen syistä ja tarvittavasta määräajasta tai mukautuksesta. Tällaista mukautusta sovelletaan, jolleivät menettelyn osapuolet toisin sovi.
                     
                  
                     
                        22.
                     
                     
                        Sopimuksen 284 ja 285 artiklan ja tämän työjärjestyksen mukaisesti asiantuntijaryhmän on toteutettava kaikki menettelyt asianmukaiseksi katsomallaan tavalla edellyttäen, että menettelyn osapuolia kohdellaan yhdenvertaisesti ja että kullekin menettelyn osapuolelle annetaan tilaisuus esittää kantansa, jollei sopimuksen 284 artiklan 5 kohdasta muuta johdu.
                     
                  
                     
                        23.
                     
                     
                        Sopimuksen 284 ja 285 artiklan ja tämän työjärjestyksen mukaisesti menettelyn osapuolet voivat pyytää kokouksia asiantuntijaryhmän kanssa sen jälkeen, kun alustava kertomus on esitetty ja ennen loppukertomuksen esittämistä.
                     
                  
               Luottamuksellisuus
            
            
                     
                        24.
                     
                     
                        Menettelyn kunkin osapuolen on pidettävä luottamuksellisina toisen osapuolen asiantuntijaryhmälle toimittamia ja luottamuksellisiksi luokittelemia tietoja.
                     
                  
                     
                        25.
                     
                     
                        Jos menettelyn osapuoli toimittaa asiantuntijaryhmälle luottamuksellisen version kirjallisesta selvityksestään, sen on toisen osapuolen pyynnöstä toimitettava selvitykseen sisältyvistä tiedoista myös yleisölle julkistettavissa oleva tiivistelmä viimeistään 15 päivän kuluessa joko pyynnön tai selvityksen luottamuksellisen version toimittamispäivästä, sen mukaan kumpi niistä on myöhempi.
                     
                  
                     
                        26.
                     
                     
                        Asiantuntijaryhmälle esitettyjä kirjallisia selvityksiä pidetään luottamuksellisina mutta ne toimitetaan menettelyn osapuolille. Menettelyn osapuolet voivat antaa yhteisiä selvityksiä kannastaan siltä osin kuin ne eivät sisällä luottamuksellista kaupallista tietoa.
                     
                  
                     
                        27.
                     
                     
                        Asiantuntijaryhmä kokoontuu suljetuin ovin silloin, kun menettelyn osapuolen selvitykset ja väitteet sisältävät luottamuksellista kaupallista tietoa.
                     
                  
               Kääntäminen ja tulkkaus
            
            
                     
                        28.
                     
                     
                        Menettelyn osapuolilla on oikeus esittää ja vastaanottaa kirjallisia selvityksiä valitsemillaan kielillä.
                     
                  
                     
                        29.
                     
                     
                        Menettelyn kunkin osapuolen on nopeasti järjestettävä kirjallisten selvitystensä käännätys englanniksi ja espanjaksi ja maksettava tästä koituvat kustannukset. Menettelyn osapuolet jakavat kulut, jotka aiheutuvat kääntämisestä ja tulkkauksesta espanjaksi ja englanniksi tai espanjasta ja englannista asiantuntijaryhmän asioiden käsittelyn aikana. Kääntämisestä ja tulkkauksesta muille kielille tai muista kielistä vastaa pyynnön esittänyt osapuoli.
                     
                  
                     
                        30.
                     
                     
                        Asiantuntijaryhmän kertomukset on toimitettava englanniksi ja espanjaksi.
                     
                  
               Muut määräykset
            
            
                     
                        31.
                     
                     
                        Kauppasopimuksen mukaista välimiesten luetteloa varten vahvistettuja menettelysääntöjä sovelletaan myös asiantuntijaryhmään.
                     
                  
      
   
   
      LIITE V
       
      
         LUONNOS
         EU:N SEKÄ KOLUMBIAN JA PERUN KAUPPAKOMITEAN PÄÄTÖS N:o …/2014,
         annettu …,
         Euroopan unionin ja sen jäsenvaltioiden sekä Kolumbian ja Perun välisen kauppasopimuksen 284 artiklan 3 kohdassa tarkoitetun kauppaa ja kestävää kehitystä käsittelevän osaston soveltamisalaan kuuluvia asioita käsittelevän asiantuntijaryhmän perustamisesta
         KAUPPAKOMITEA, joka
         ottaa huomioon Brysselissä 26 päivänä kesäkuuta 2012 allekirjoitetun Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’ (1), ja erityisesti sen 284 artiklan 3 kohdan,
         sekä katsoo seuraavaa:
         
                     (1)
                  
                  
                     Sopimuksen 284 artiklassa määrätään, että osapuoli voi pyytää, että asiantuntijaryhmä kutsutaan koolle tarkastelemaan kauppaan ja kestävään kehitykseen liittyvää asiaa, jota ei ole tyydyttävästi käsitelty 283 artiklan mukaisissa hallitusten välisissä neuvotteluissa.
                  
               
                     (2)
                  
                  
                     Kauppakomitea hyväksyy ensimmäisessä kokouksessaan luettelon vähintään 15 henkilöstä, joilla on asiantuntemusta kauppaa ja kestävää kehitystä käsittelevän osaston soveltamisalaan kuuluvista asioista.
                  
               
                     (3)
                  
                  
                     Kauppakomitealla on yksinoikeus arvioida ja tehdä sopimuksessa esitetyn mukaisesti päätöksiä mistä tahansa kysymyksistä, jotka sopimuksen mukaisesti perustetut erityiselimet ovat antaneet sille käsiteltäväksi,
                  
               ON HYVÄKSYNYT TÄMÄN PÄÄTÖKSEN:
         
                     1.
                  
                  
                     Tämän päätöksen liitteessä esitetään niiden henkilöiden luettelot, jotka voivat toimia asiantuntijoina sopimuksen 284 artiklan mukaisesti.
                  
               
                     2.
                  
                  
                     Tämä päätös tulee voimaan … päivänä …kuuta ….
                  
               
            Tehty [paikka] [aika]
            
               
                  Kauppakomitean puolesta
               
               
                  Kolumbian kauppa-, teollisuus- ja matkailuministeri
               
               
                  Kauppapolitiikasta vastaava Euroopan komission jäsen
               
               
                  Perun ulkomaankauppa- ja matkailuministeri
               
            
         
         
            (1)  EUVL L 354, 21.12.2012, s. 3.
         
            Liite EU:n sekä Kolumbian ja Perun kauppakomitean päätökseen N:o …/2014
            
               Sopimuksen 284 artiklan 3 kohdassa tarkoitettu
            
            
               ASIANTUNTIJOIDEN LUETTELO
            
            Asiantuntijoiden luettelo
            
                        1.
                     
                     
                        Claudia Martínez
                     
                  
                        2.
                     
                     
                        Carlos Costa Posada
                     
                  
                        3.
                     
                     
                        Enrique Borda Villegas
                     
                  
                        4.
                     
                     
                        Katerine Bermúdez
                     
                  
                        5.
                     
                     
                        Eddy Laurijssen
                     
                  
                        6.
                     
                     
                        Jorge Cardona
                     
                  
                        7.
                     
                     
                        Hélène Ruiz Fabri
                     
                  
                        8.
                     
                     
                        Geert Van Calster
                     
                  
                        9.
                     
                     
                        Jorge Mario Caillaux Zazzali
                     
                  
                        10.
                     
                     
                        Rosario Gómez Gamarra
                     
                  
                        11.
                     
                     
                        Jorge Toyama Miyagusuku
                     
                  
                        12.
                     
                     
                        Alfonso de los Heros Pérez Albela
                     
                  Puheenjohtajat
            
                        1.
                     
                     
                        Robert McCorquodale
                     
                  
                        2.
                     
                     
                        Dane Ratliff
                     
                  
                        3.
                     
                     
                        Jill Murray
                     
                  
                        4.
                     
                     
                        Arthur Edmond Appleton
                     
                  
                        5.
                     
                     
                        Maryse Robert
                     
                  
                        6.
                     
                     
                        Orlando Pérez Gárate